Diari Oficial de la Generalitat Valenciana


Sumari del DOGV 9409, del 22-08-2022 (2022/7670)

RESOLUCIÓ de 29 d'abril de 2022, del director general de Qualitat i Educació Ambiental, per la qual es formula la declaració d'impacte ambiental del projecte de comerç en gros de ferralla, metalls de deixalla i altres residus i valoració primària (residus no perillosos), en el polígon industrial El Rubial, carrer 2, partida 16, del terme municipal de Villena. Expedient: (2018660) 074/9572-NGR.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9409

Data del DOGV
:   22-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7670


Data del document
:   29-04-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental

RESOLUCIÓ de 29 d'abril de 2022, del director general de Qualitat i Educació Ambiental, per la qual es formula la declaració d'impacte ambiental del projecte de comerç en gros de ferralla, metalls de deixalla i altres residus i valoració primària (residus no perillosos), en el polígon industrial El Rubial, carrer 2, partida 16, del terme municipal de Villena. Expedient: (2018660) 074/2621-JDV. [2022/7670]  
  
  
«Declaració d'impacte ambiental  
Expedient: (2018660) 074/0472-NML.  
Títol: Comerç en gros de ferralla, metalls de deixalla i altres residus i valoració primària (residus no perillosos)  
Promotor: José Vicente Ferrándiz Griñán  
Òrgan substantiu: Ajuntament de Villena  
Ref. òrgan substantiu: 2019/697K  
Localització: PI El Rubial, carrer 2, partida 16, Villena  
  
Descripció del projecte  
José Vicente Ferrándiz Griñán promou un projecte de comerç en gros de ferralla, metalls de deixalla i altres residus i valoració primària (residus no perillosos). El projecte se situa en una nau industrial adossada de 504 m² construïts en el polígon industrial El Rubial, carrer 2, partida 16, del terme municipal de Villena. Segons el certificat de compatibilitat urbanística està classificat com a sòl urbà industrial. La instal·lació està situada en una edificació de planta baixa adossada a esquerra i dreta a altres naus industrials, amb estructura i coberta independent. Disposa d'oficina i lavabos i té tres eixides, dos en la frontera principal i una altra en el fons. El sòl de la nau és de formigó remolinat.  
  
L'activitat comprén la recepció, pesada, emmagatzematge temporal i valorització de ferralles metàl·liques i residus de la indústria del calçat.  
  
Per a l'activitat disposa d'un vehicle, una premsa hidràulica, un banc de treball, una bàscula i un carret elevador.  
El procés industrial és:  
. Arreplega i transport a la instal·lació de residus industrials amb vehicle propi.  
. Classificació, evitant la mescla de diferents classes de residus.  
. En el cas de residus procedents de la indústria del calçat, compactació en bales mitjançant una premsa hidràulica, pesada i trasllat de les bales a contenidors que retiren gestors autoritzats quan estan complets.  
  
. Emmagatzematge temporal, en contenidors metàl·lics o a granel sobre el sòl en zones delimitades.  
. Transport a gestor final.  
Segons la documentació tècnica, els residus metàl·lics admissibles són:  
. 120101 llimadures i ferritja de metalls ferris  
. 120102 pols i partícules de metalls ferris  
. 120103 llimadures i ferritja de metalls no ferris  
. 120104 pols i partícules de metalls no ferris  
. 150104 envasos metàl·lics  
. 160214 equips, rebutjats diferents dels especificats en els codis del 160209 al 160213  
. 170401 coure, bronze, llautó  
. 170402 alumini  
. 170403 plom  
. 170404 zinc  
. 170405 ferro i acer  
. 170406 estany  
. 170407 metalls mesclats  
. 170411 cables diferents dels especificats en el codi 170410  
. 200140 metalls  
Els residus no metàl·lics són:  
. 040109 residus de confecció i acabat (retalls de soles de cuiro)  
  
. 040199 residus no especificats en una altra categoria (retalls diversos)  
La capacitat màxima de la instal·lació és:  
. Residus metàl·lics. Classificació i emmagatzematge 50 t, tractament 300 t/any. La superfície bruta d'emmagatzematge és de 48,7 m² en contenidors metàl·lics i 73,5 sobre el sòl.  
. Residus de la indústria del calçat. Emmagatzematge per a classificació, premsatge i embalatge 3 t, tractament 5 t/any.  
. Residus no metàl·lics no especificats: 6 t. Per a l'emmagatzematge de residus no metàl·lics disposa de dos zones de 21,5 m² i 24,6 m².  
  
  
Tramitació administrativa  
El 13 de maig del 2021, l'Ajuntament de Villena trasllada a aquest òrgan ambiental la sol·licitud d'avaluació d'impacte ambiental ordinària del projecte. La qual s'acompanya de:  
. certificat d'exposició pública en el tauler d'anuncis pel termini de 10 dies i d'al·legacions  
. certificat de compatibilitat urbanística  
. sol·licitud del promotor  
. projecte de llicència ambiental  
. estudi d'impacte ambiental  
El 19 de novembre de 2021 es formula requeriment a l'Ajuntament perquè justifique la realització del tràmit d'informació pública d'acord amb els requisits establits en l'article 37 de la Llei 21/2013, de 9 de novembre.  
El 29 de novembre es rep escrit de l'Ajuntament de Villena en el qual s'indica que l'expedient es va publicar en el BOP d'Alacant, en el tauler d'edictes i en la pàgina web de l'Ajuntament. D'acord amb el certificat remés, l'òrgan substantiu va realitzar la informació pública de l'expedient mitjançant anunci en el BOP d'Alacant de 27 de novembre del 2020 per termini de 30 dies i es va notificar als veïns confrontants. No hi consta que durant els terminis dits es presenten al·legacions.  
  
  
Consideracions ambientals  
L'activitat s'ha de situar en sòl urbà industrial que disposa de tots els serveis urbanístics, en zona industrial categoria IV que inclou l'ús d'emmagatzematge o gestió de residus, i la valorització, recuperació o reciclatge. No es preveu afecció a la Xarxa Natura 2000 ni a altres espais protegits i segons el PATRICOVA no presenta risc d'inundació. No es preveu fer-hi construccions ni excavacions, per la qual cosa no hi haurà afeccions al patrimoni cultural.  
L'elecció de la ubicació es basa en qüestions de disponibilitat de sòl industrial en la zona amb una nau i dels serveis necessaris (aigua, electricitat, sanejament, comunicacions).  
L'activitat no utilitza més recursos naturals que els que proporcionen les xarxes públiques de proveïment del polígon industrial. El procés productiu no utilitza aigua. Les aigües pluvials són abocades a la xarxa de sanejament. Les aigües residuals de la instal·lació són d'ús humà i són abocades a la xarxa de clavegueram. La nau disposa de la totalitat de la superfície amb solera de formigó remolinat que evita que els possibles abocaments accidentals de substàncies puguen afectar el sòl o els aqüífers.  
No es preveuen emissions a l'atmosfera, abocaments a llits públics o al litoral o filtracions al sòl. Cap dels residus admesos produeix olors o es descompon en substàncies que produïsquen olors.  
La documentació tècnica preveu la gestió dels residus que genera l'activitat i que poden ser residus assimilables a domèstics, residus no perillosos i residus perillosos. Els residus assimilables a urbans els han de retirar els serveis municipals, els no perillosos els ha de portar l'empresa a un gestor autoritzat i els perillosos els ha de retirar un gestor autoritzat. La pols i les partícules generades en el procés de premsatge, així com la procedent de l'agranada de la nau no es poden considerar assimilables a residus urbans. En previsió de l'aparició de parts no valoritzables i de residus impropis s'ha de disposar almenys d'un recipient adequat per a emmagatzemar-los fins a retirar-los o lliurar-los a un gestor autoritzat. Per a l'arreplega d'abocaments accidentals, l'empresa ha de disposar de material absorbent i sistemes d'arreplega.  
  
L'activitat s'ha de fer únicament en horari diürn. No té màquines que emeten vibracions i en la documentació tècnica s'especifiquen les condicions que han de complir, si en un futur s'instal·len màquines que produïsquen vibracions. Segons l'estudi acústic del projecte tècnic, el nivell sonor en l'exterior complirà els límits vigents. La documentació tècnica preveu fer una auditoria acústica inicial i cada cinc anys, per part d'un organisme de control autoritzat.  
  
  
Consideracions jurídiques  
El projecte està subjecte a avaluació d'impacte ambiental ordinària, d'acord amb l'article 7.1.a de la Llei 21/2013, de 9 de desembre, en concordança amb l'annex I (grup 6.c.2) del Decret 162/1990, de 15 d'octubre, modificat pel Decret 32/2006, de 10 de març.  
L'expedient ha observat els tràmits previstos en la secció primera, capítol II del títol 2 de la Llei 21/2013, de 9 de desembre, d'avaluació ambiental, i en les altres disposicions aplicables.  
L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot això, a proposta del Servei d'Avaluació d'Impacte Ambiental i amb el vistiplau del subdirector general de Canvi Climàtic i Qualitat Ambiental, fent ús de les atribucions que tinc, resolc:  
  
  
Primer  
Estimar acceptable, només als efectes ambientals i sense perjudici d'obtindre prèviament les autoritzacions sectorials aplicables, el projecte de centre de tractament de residus no perillosos, que promou José Vicente Ferrándiz Griñán, sempre que es duga a terme d'acord amb el que estableix l'estudi d'impacte ambiental, el projecte tècnic i altra documentació que hi ha en l'expedient i de conformitat amb les condicions següents:  
. Pel que fa a la llista definitiva de residus admissibles, ha de quedar limitat per l'abast de l'autorització sectorial, entre els que proposa el promotor segons la documentació aportada a aquest òrgan. S'hi poden incloure altres codis LER que l'òrgan competent considere susceptibles d'autorització, sempre que no comporte modificar substancialment el projecte avaluat i no responga a supòsits en els quals s'exigisca tramitar un procediment d'avaluació ambiental d'acord amb la legislació sectorial vigent.  
. Les accions incloses en el programa de vigilància i seguiment ambiental s'han de documentar, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents.  
. En els termes que preveu l'article 43 de la Llei 21/2013, de 9 de desembre, la present declaració d'impacte ambiental perdrà vigència i cessarà en la producció dels efectes propis si, una vegada publicada en el Diari Oficial de la Generalitat Valenciana, no comença l'execució del projecte en el termini de quatre anys. A dit efecte, el promotor ha de notificar a l'òrgan ambiental el començament de les obres.  
  
  
Segon  
D'acord amb el que preveu l'article 41 de la Llei 21/2013, de 9 de desembre:  
a. Ordenar la publicació de la present declaració d'impacte ambiental en el Diari Oficial de la Generalitat Valenciana, i en la seu electrònica.  
b. La present declaració d'impacte ambiental no és objecte de recurs, sense perjudici dels que, si és el cas, procedisquen en via administrativa i judicial davant de l'acte pel qual s'autoritza el projecte.  
  
Tercer  
L'òrgan substantiu ha de tindre en compte degudament, en el procediment d'autorització del projecte, l'avaluació d'impacte ambiental feta, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 29 d'abril de 2022.- El director general de Qualitat i Educació Ambiental: Joan Piquer Huerga.»